
DIRECŢIA URBANISM
Nr. SC2009 – 2479/10.02.2009
REFERAT

Privind rediscutarea documentatiei urbanistice conform Sentintei Civile nr. 1094/CA pronuntata in sedinta publica din 17.12.2008 a Tribunalului Timiş rămasă IREVOCABILĂ

Către Comisiile Consiliului Local al Municipiului Timişoara
Avand in vedere solicitarea cu nr. SC 2009 – 2479/10.02.2009, formulata de 11 consilieri locali in baza Legii nr. 215/2001 privind administratia publica locala, art. 39, alin. 2: „Consiliul Local se poate intruni si in sedinte extraordinare, la cererea primarului sau a cel putin unei treimi din numarul membrilor consiliului”
Avand in vedere solicitarea firmei SC SEDAKO GROUP SRL inregistrata cu nr. R92009 – 000110 din 10.02.2009 prin care s-au adus urmatoarele acte:
· Adresa Agentiei Regionale pentru Protectia Mediului Timisoara, Regiunea Vest nr. 255/19.01.2008 prin care se mentioneaza ca „Intrucat prin Certificatul de Urbanism nr. 4625 din 08.07.2008 eliberat de Primaria Timisoara nu s-a solicitat obtinerea avizului de mediu pentru documentatia pentru care s-a eliberat, desi prin ord. 995/2006 planurile urbanistice sunt supuse obtinerii avizului de mediu, titularul nu are obligatia de a depune documentatia spre avizare la ARPM Timisoara spre avizare. In acest context, Agentia Regionala pentru Protectia Mediului Timisoara nu poate emite aviz de mediu pentru care nu s-a solicitat acest lucru.
· Adresa Consiliului Judetean nr. R640/22.01.2009 prin care se precizeaza ca „nu este necesara obtinerea avizului CJT pentru Planul Urbanistic Zonal „Locuinte colective si functiuni complementare” Timisoara, str. Grigore Alexandrescu, pe terenul inscris in CF 143060 Timisoara, identificat cu nr. top A 527/1/12, intrucat nu constituie zona de interes general pentru judetul Timis si totodata prin Certificatul de Urbanism nr. 4625/08.07.2008 eliberat de Primarul Municipiului Timisoara nu s-a solicitat obtinerea acestuia.”
· Avizul SC COLTERM SA cu nr. U12-008-2568 din 25.07.2008
PROPUNEM:
Consiliului Local al Municipiului Timisoara
Rediscutarea documentatiei urbanistice conform Sentintei Civile nr. 1094/CA pronuntata in sedinta publica din 17.12.2008 a Tribunalului Timiş rămasă IREVOCABILĂ prin care „Obliga paratul Primarul Municipiului Timisoara la emiterea avizului si paratul Consiliul Local al Municipiului Timisoara la emiterea unei Hotarari de Consiliu Local prin care sa se aprobe Planul Urbanistic Zonal pentru lucrarea „Locuinte colective si functiuni complementare – Plan Urbanistic Zonal” pentru amplasamentul judetul Timis, loc. Timisoara, str. Grigore Alexandrescu (Inel IV), CF 143060 Timisoara, nr. cad. A 527/1/12”.

